《杜中丞书院新移小竹》
唐代·王建

此地本无竹，远从山寺移。经年求养法，隔日记浇时。

嫩绿卷新叶，残黄收故枝。色经寒不动，声与静相宜。

爱护出常数，稀稠看自知。贫来缘未有，客散独行迟。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。